19.11.2015 Jurnalul Oficial al Uniunii Europene L 302/99 DIRECTIVE DIRECTIVA (UE) 201 5/2087 A COMISIEI din 18 noiembrie 2015 de modificare a anexei II la Directiva 2000/59/CE a Parlamentului European și a Consiliului privind instalațiile portuare de preluare a deşeurilor provenite din exploatarea navelor și a reziduurilor de încărcătură (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2000/59/CE a Parlamentului European și a Consiliului din 27 noiembrie 2000 privind instalaţiile portuare de preluare a deşeurilor provenite din exploatarea navelor și a reziduurilor de încărcătură ('), în special articolul 15, întrucât: (1) La 15 iulie 2011, Organizaţia Maritimă Internaţională (OMI) a adoptat Rezoluția MEPC.201(62) de modificare a anexei V la Convenția MARPOL privind prevenirea poluării cu gunoaie provenite de la nave, prin introducerea unei noi clasificări mai detaliate a gunoaielor ('). Modificarea anexei V la Convenția MARPOL a intrat în vigoare la 1 ianuarie 2013. (2) Această nouă clasificare a gunoaielor se reflectă în Circulara MEPC.1/Circ.644/Rev.1 a OMI, unde este prevăzut un format standard pentru formularul de notificare prealabilă a livrării deşeurilor în instalaţii portuare de preluare (), precum şi în Circulara MEPC.1/Circ.645/Rev.1 a OMI, care conține un format standard pentru confirmarea livrării deşeurilor după utilizarea de către o navă a instalațiilor portuare de preluare ($). (3) Din motive de coerență cu măsurile OMI şi pentru a evita incertitudinea în rândul utilizatorilor şi al autorităților portuare, tabelul inclus în anexa II la Directiva 2000/59|/CE, care conține diferitele tipuri și cantități de deşeuri și reziduuri de încărcătură care urmează să fie livrate sau reţinute la bord, ar trebui să fie adaptat la noua clasificare a gunoaielor din anexa V modificată la Convenția MARPOL. (4)  În plus, în vederea îmbunătățirii regimului instituit în temeiul Directivei 2000/59/CE, care vizează reducerea deversărilor în mare a deşeurilor provenite din exploatarea navelor şi a reziduurilor de încărcătură, în tabelul din anexa II ar trebui incluse informații cu privire la tipurile și cantităţile de deşeuri provenite din exploatarea navelor livrate efectiv în instalațiile portuare de preluare din ultimul port de livrare. (5)  Datele exacte cu privire la tipurile și cantitățile de deşeuri provenite din exploatarea navelor și de reziduuri de încărcătură livrate de o navă în ultimul port sunt esențiale pentru un calcul exact al capacității de depozitare specializate suficiente a navei respective. Calculul capacității de depozitare suficiente reprezintă o condiție prealabilă pentru a permite navei să plece către portul de escală următor fără a-și fi livrat deșeurile provenite din exploatarea navelor, precum şi pentru o selectare adecvată a navelor în vederea inspecției. O mai bună focalizare a inspecțiilor va contribui la funcționarea eficace a traficului maritim, prin reducerea duratei escalelor. (6)  Aceste informații pot fi disponibile prin intermediul confirmărilor de livrare a deşeurilor emise pe baza circularei MEPC.1/Circ.645/Rev.1 a OMI, care recomandă un format standard pentru confirmarea livrării deşeurilor, sau prin intermediul altor tipuri de confirmări emise comandantului navei în momentul livrării deșeurilor. Cantitățile şi tipurile de deşeuri indicate în confirmarea de livrare a deşeurilor sau declarate de comandantul navei în momentul livrării în cazul în care nu se poate obţine o confirmare de livrare a deşeurilor sunt în general mai exacte decât cele disponibile în formularul de notificare a deşeurilor, întrucât acestea reflectă situația reală după () JOL332,28.12.2000,p. 81. () Rezoluția MEPC.201(62), adoptată la 15 iulie 2011, amendamentele la anexa Protocolului din 1978 referitor la Convenția internațională pentru prevenirea poluării de către nave, 1973. () MEPC.1/Circ.644/Rev.1, 1 iulie 2013. (') MEPC.1/Circ.645/Rev.1, 1 iulie 2013.